Көшбасшы жолы

«Көшбасшы жолы» — Нұрсұлтан Назарбаевтың өміріне негізделген қазақстандық медиафраншиза. Фильмдер Назарбаевтың бірнеше кітаптар негізінде түсірілген. Франшиза 2011 жылы түсірілген «Балалық шағымның аспаны» фильмінен бастау алады. 2013 жылы оның жалғасы Елбасы жолы, одан кейін - 2014 жылы «Тығырықтан жол тапқан» фильмдері шықты. Франшизаның төртінші фильмі — «Жұлдыздар тоғысқанда» 2016 жылы шықты. Соңғы фильм - «Елбасы Жолы. Астана» 2018 жылы шықты. Фильмдер Шолу Нұрсұлтан Назарбаев туралы фильмдер сериясының алғашқы бөлімі - «Балалық шағымның аспаны» 2011 жылы шықты. Бала кезінен Сұлтан деген есімге ие болған Нұрсұлтан Әбішұлы ұшқыш болуды армандаған екен. Мектепті бітірген шағында Киевтегі азаматтық авиация институтына оқуға түсуге мүмкіндік алады. Алайда, тағдыр оны мүлдем басқа арнаға бұрады. Екінші фильм - «Елбасы жолы» 2013 жылы жарыққа шықты. Фильмде Назарбаев Теміртауға келіп, металлургтар қаласының құрылысына атсалысады, кейін Украинаның Днепродзерджинск қаласына оқуға аттанады. Ол жаңа достар табады, жаңа ұстаздармен танысады. Дипломды қолына алғаннан кейін Отанға оралып, кәсіби еңбек жолын бастайды. Үшінші фильм - «Тығырықтан жол тапқан» 2014 жылы жарыққа шықты. Бұл фильмде Назарбаевтың Орталық Азиядағы ең ірі металлургиялық комбинат - Теміртау қаласының Карметкомбинатта партиялық ұйым басшысы ретіндегі қызметі туралы сөз болады. Төртінші фильм - «Жұлдыздар тоғысқанда» 2016 жылы жарыққа шықты. Ағылшын жазушысы Джереми Вильсон Қазақстан Президенті Нұрсұлтан Назарбаевтың өмірбаянын жазу үшін онымен кездесуге қол жеткізеді. Алайда журналист пен Елбасының белгіленген сұхбаты бүкіл елді аралаумен, тарихқа көз жүгірткен ұзақ уақытқа созылған қызыққа толы саяхатқа ұштасады. Сұхбат барысында Президент пен Вильсон кең-байтақ даладан қар басқан тауға, қөпқабатты зәулім ғимараттан киіз үйге, 2015-ші жылдан 1950-ші жылға, 1986-шы жылға, 1989-шы жылға, 1991-ші жылдар аралығындағы тарихи оқиғаларға ауысып отырады... Ел картасындағы әрбір жер — Президент өмірбаянының айғағы. Вильсон Нұрсұлтан Назарбаевтың өткен өмірінің куәгері әрі қатысушысы болады. Бесінші фильм - «Елбасы Жолы. Астана» 2018 жылы жарыққа шықты. Оқиға 1994 жылдың шілде айынан бастау алады. Кеңес Одағы құлағаннан кейін қайта құрылған мемлекет – Қазақстанның тәуелсіз дара жолы басталады. Экономикалық дағдарыс пен саяси тұрақсыздыққа тап болған сол бір қиын-қыстау кезеңдерде, мемлекет Президенті астананы Алматыдан Ақмолаға көшіруді ұсынады. Бұл ұсыныс барша халық үшін күтпеген оқиға болды, мұндай шешімнің іске асатынына және оның жемісті болатынына ешкім сенбеді. Бірақ қауіп-қатер мен қарама-қайшылықтарға қарамастан астананы көшіру күшіне еніп кетті. Күдікке, күмәншілдердің сыны мен қаржылық қиындықтарға төтеп бере отырып, Президенттің басшылығымен еліміз межеленген мақсатты іске асырды. 1998 жылдың 10 маусымында жаңа астана – Астана қаласының халықаралық тұсаукесері өткізілді. Түсім Кассалық түсім Критика Басты кейіпкерлер Түсіру тобы Әдебиет *«Қазақстан жолы» *«Тарих тағылымдары және қазіргі заман» *«Жүз жылға татитын он жыл» *«Қазақстан халықтарының Ассамблеясы. 10 жыл» *«Қазақстанның егеменді мемлекет ретінде қалыптасуы мен дамуының стратегиясы» *«Сындарлы он жыл» *«Тарих толқынында» *«Тәуелсіздік белестері» *«Ғаламдық қоғамдастықты түбегейлі жаңарту стратегиясы және өркениеттер серіктестігі» *«Ғасырлар тоғысында» *«Қазақстан халқының азаматтық таңдауы - тарихи зерде, ұлттық татулық және демократиялық реформалар» *«Еуразия жүрегінде» *«Ой бөлістім халқыммен» *«Өзекжарды ойлар» *«Бейбітшілік кіндігі» *«Туған елім – тірегім» *«Қазақстан-Ресей қатынастары» *«Қалың елім, қазағым» *«Қазақстан халқының азаматтық таңдауы - тарихи зерде, ұлттық татулық және демократиялық реформалар» *«Тәуелсіздігіміздің бас жылы» *«Реформаларды түбегейлендіру, жалпыұлттық келісім арқылы - жаңарған Қазақстанға» *«Қазақстанның егеменді мемлекет ретінде қалыптасуы мен дамуының стратегиясы» *«Әділеттің ақ жолы» *Тарих толқынында Сілтемелер